На основу чл. 32. тачка 13. Покрајинске скупштинске одлуке о Покрајинској влади („Службени лист АП Војводине”, број 37/14), а у вези с чланом 27. став 9. Закона о јавној својини („Службени гласник РС”, бр. 72/11, 88/13, 105/14, 104/16 – др. закон, 108/16, 113/17, 95/18 и 153/20) и чланом 19. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС”, брoj 16/18), као и Закључком Покрајинске владе, 127 број: 46-1607/2019, од 29. априла 2021. године, оотуђењу пословног простора у Иригу (Венац), из јавне својине Аутономне покрајине Војводине, јавним оглашавањем, у поступку прикупљања писаних понуда,

Покрајинска влада објављује

**ОГЛАС**

**о спровођењу поступка прикупљања писаних понуда за отуђење** **пословног простора у Иригу (Венац),**

**из јавне својине Аутономне покрајине Војводине**

1. **Назив продавца:** Аутономна покрајина Војводина.
2. **Начин отуђења непокретности**: Непокретност се отуђују јавним оглашавањем, у поступку прикупљања писаних понуда.
3. **Опис непокретности и почетна цена по којој се отуђују из јавне својине:**

Пословни простор који је у Листу непокретности број: 4105 КО Ириг означен као пословни простор за који није утврђена делатност – с површином у приземљу 455,87 м2 и у сутерену 173,13 м2, број посебног дела 2, у згради број 2, изграђеној на катастарској парцели број: 24 КО Ириг.

Непокретност из става 1. ове тачке отуђује се по почетној купопродајној цени од **187.239,79 евра.**

1. **Рок плаћања:**

Рок за плаћање купопродајне цене јесте 15 дана од дана закључења уговора о отуђењу.

1. **Критеријум за избор најповољнијег понуђача:**

Основни критеријум за избор најповољнијег понуђача јесте висина понуђене купопродајне цене.

Почетну цену по којој се предметна непокретност отуђује, утврдило је Министарство финансија – Пореска управа, Одсек за контролу издвојених активности малих локација, Сремска Митровица. Коначна купопродајна цена непокретности биће утврђена након спроведеног поступка прикупљања писмених понуда и уплаћује се у динарској противвредности по средњем званичном курсу Народне банке Србије на дан уплате.

У случају да два или више понуђача понуде исту купопродајну цену, Покрајинска влада задржава право да по слободном уверењу и процени изабере најповољнијег понуђача.

1. **Висина и начин полагања депозита:**

Депозит за учешће у поступку прикупљања писаних понуда износи 10% од почетне купопродајне цене непокретности из тачке 3. овог огласа, у динарској противвредности према средњем званичном курсу Народне банке Србије на дан уплате депозита и уплаћује се најкасније до 21. маја 2021. године до 14,00 часова, на рачун буџета Аутономне покрајине Војводине, са следећим подацима:

Назив рачуна: Управа за имовину Аутономне покрајине Војводине – средства депозита

Број рачуна: 840-0000001048804-08

Број модела: 97

Позив на број: 12918228111710100

1. **Рок за повраћај депозита учесницима који нису успели у поступку прикупљања писаних понуда:**

Учесницима који нису успели у поступку прикупљања писаних понуда, депозит се враћа у року од 15 дана од дана отварања понуда.

1. **Обавезан садржај понуде и исправе које је потребно доставити уз понуду:**

Понуда правног лица мора да садржи следеће податке: назив, седиште и број телефона и мора да је потпише овлашћено лице. Уз понуду, правно лице прилаже оригинални извод из регистра привредних субјеката с подацима за то правно лице, не старији од 30 дана.

Понуда физичког лица мора да садржи следеће податке: име и презиме, адресу, број личне карте и број телефона и мора бити потписана, а ако је то лице предузетник – уз понуду прилаже се и оригинални извод из регистра привредних субјеката или потврда о томе да је предузетник уписан у одговарајући регистар, све не старије од 30 дана.

У понуди мора бити наведен износ који се нуди за предметну непокретност, а који не може бити нижи од почетне купопродајне цене која је наведена у тачки 3. овог огласа.

Уколико подносиоца понуде заступа пуномоћник, пуномоћје за заступање мора оверити јавни бележник.

Понуда је непотпуна ако не садржи све податке предвиђене овим огласом или су подаци дати супротно објављеном огласу.

Учесник уз понуду мора да достави назив своје пословне банке и број жиро рачуна на који се може извршити повраћај депозита, у случају да не буде изабран као најповољнији.

1. **Адреса за достављање понуде:**

Обрасци за писане понуде преузимају се са интернет презентације Управе за имовину Аутономне покрајине Војводине: [www.imovina.vojvodina.gov.rs](http://www.imovina.vojvodina.gov.rs).

Понуде се достављају на следећу адресу:

Покрајинска влада

Управа за имовину Аутономне покрајине Војводине

Комисија за спровођење поступка отуђења пословног простора у Иригу (Венац), из јавне својине Аутономне покрајине Војводине – НЕ ОТВАРАТИ

Аутономне покрајине Војводине

Булевар Михајла Пупина број 16

21000 Нови Сад

Понуда се доставља у затвореној коверти, с видљивом назнаком на који се оглас односи и ко је подносилац понуде.

1. **Место и време увида у документацију у вези с непокретношћу које се отуђују из јавне својине:**

Свако заинтересовано лице може извршити увид у документацију у вези с непокретношћу којa се отуђујe из јавне својине сваког радног дана, од 12,00 до 13,00 часова, у просторијама Управе за имовину Аутономне покрајине Војводине у Новом Саду, Булевар Михајла Пупина број 25, крило Д, IV спрат.

1. **Рок за подношење понуде:**

Понуде се достављају до 21. маја 2021. године, до 14 часова.

Дан предаје понуде пошти искључиво препорученом пошиљком, сматра се као дан предаје Управи за имовину Аутономне покрајине Војводине, под условом да је понуда стигла у Управу за имовину Аутономне покрајине Војводине до дана отварања понуда.

1. **Место и време одржавања отварања понуда:**

Отварање понуда одржаће се 24. маја 2021. године с почетком у 12,00 часова, у Управи за имовину Аутономне покрајине Војводине, на следећој адреси:

Булевар Михајла Пупина број 25, Нови Сад

IV спрат, крило Д.

1. **Обавештења:**

Непокретност се отуђујe у виђеном стању, без права купца на накнадне рекламације.

Сва заинтересована лица могу разгледати непокретност којa je предмет отуђења.

Заинтересовано лице дужно је да о намери да разгледа непокретност обавести Јелицу Тојић, секретарку Комисије за спровођење поступка отуђења пословног простора у Иригу (Венац), из јавне својине Аутономне покрајине Војводине најкасније два радна дана пре дана разледања, путем телефона број: 021/487-4585 или путем електронске поште са следећом адресом: [jelica.tojic@vojvodina.gov.rs](mailto:jelica.tojic@vojvodina.gov.rs), како би се разгледање благовремено обезбедило.

Подносиоци неблаговремене, односно непотпуне понуде неће моћи да учествују у поступку прикупљања писмених понуда.

Трошкови овере уговора о отуђењу, као и сви други трошкови који настану у вези са отуђењем предметних непокретности, падају на терет купца.

Присуство лица која су поднела понуду **обавезно** је приликом отварања понуда, а уколико подносилац благовремене и потпуне понуде не приступи отварању писмених понуда, сматраће се да је одустао од понуде. Због тренутне епидемиолошке ситуације, напомињемо да је приликом отварања понуда обавезно ношење заштитне маске.